b'\n_START_ARTICLE_\nVrata (arhitektura)\n_START_PARAGRAPH_\nVrata so premi\xc4\x8dna ovira, ki se uporablja za zapiranje odprtin in sodijo med stavbno pohi\xc5\xa1tvo. Vrata se odpirajo in omogo\xc4\x8dajo dostop do bolj ali manj varno zaprtih prostorov. So skoraj nujen del vsake stavbe, saj omogo\xc4\x8dajo prehod iz zunanjega v notranje prostore in gibanje med notranjimi prostori. So pa tudi pogost element dostopa do parcele._NEWLINE_Vsaka vrata morajo zadostiti naslednjim tehni\xc4\x8dnim zahtevam: morajo biti trdna in stabilna, trpe\xc5\xbena in trajna, zagotavljati toplotno in zvo\xc4\x8dno izolativnost, morajo biti estetska in prilagojena okolju v katerega so vgrajena ter eventualnim posebnim zahtevam uporabnika (invalidi, starej\xc5\xa1i,...). Uporabljen material mora tudi sam izpolnjevati vse zahteve predpisanih standardov kakovosti._NEWLINE_Pri izbiri modela vrat so obi\xc4\x8dajno odlo\xc4\x8dilni: arhitekturna zasnova objekta ter bivalne navade uporabnikov in ne nazadnje cena in moda.\n_START_SECTION_\nMaterial\n_START_PARAGRAPH_\nVrata se izdelujejo iz razli\xc4\x8dnih materialov \xe2\x80\x93 tako so najpogosteje uporabljena lesena vrata, plasti\xc4\x8dna vrata in kovinska (\xc5\xbeelezo ali aluminij) vrata. Lahko so tudi steklena, iz laminata, prekrita s folijo, furnirana in iz kombinacije materialov.\n_START_SECTION_\nGara\xc5\xbena vrata\n_START_PARAGRAPH_\nGara\xc5\xbena vrata so lahko: navadna ali varnostna, glede na na\xc4\x8din odpiranja pa dvokrilna, dvi\xc5\xbena, sekcijska in rolo vrata.\n_START_SECTION_\nVrtna vrata\n_START_PARAGRAPH_\nVrtna vrata se razlikujejo po uporabljenem materialu, na\xc4\x8dinu odpiranja in uporabljeni energiji.'